Frederik Adler Pløyen

Frederik Adler Pløyen (født 2. juli 1764 i Kristiansand, død 8. februar 1849 i København) var en dansk diplomat og embetsmann. Han var far til Christian Pløyen.

Han ble sendt til Helsingør for å gå på skole i 1780, og tok examen artium i 1782. Han avla examen philosophicum i 1783, og ble cand.jur. i 1786. Pløyen var først huslærer, deretter ansatt i Utenriksdepartementet fra omkring 1791. Her var han først fungerende legasjonssekretær i Berlin, deretter konsulatssekretær i Alger 1792–1794, legasjonssekretær i Stockholm 1795–1798, og sekretær i Utenriksdepartementet 1798–1825. Mislykkede forhandlinger som endte med store finansielle tap for statskassen, samt en påstått upassende bemerkning om kongen, var medvirkende til at Pløyen ble avskjediget i 1825, dog i nåde og med pensjon.

 Kilder 
 Dansk biografisk leksikon, bd. 18 (1940), s. 433–434. (PDF)

Kategori:Danske diplomater
Kategori:Danske embets- og tjenestemenn
Kategori:Danske jurister
Kategori:Personer fra København